ประกาศคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่องการเปิดเผยหรือให้ข้อมูลแก่สมาชิกหรือผู้ใช้บริการและการให้ความยินยอมของเจ้าของข้อมูล[๑] อาศัยอำนาจตามความในมาตรา ๒๐ วรรคหนึ่งแห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต (ฉบับที่ ๒) พ.ศ.๒๕๔๙ อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๕๖ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการคุ้มครองข้อมูลเครดิตออกประกาศไว้ ดังต่อไปนี้ข้อ ๑ ให้ยกเลิกประกาศคณะกรรมการคุ้มครองข้อมูลเครดิตเรื่อง หลักเกณฑ์ วิธีการ และเงื่อนไขเกี่ยวกับการได้รับความยินยอมจากเจ้าของข้อมูลเพื่อการเปิดเผยข้อมูลลงวันที่ ๑๔ กันยายน พ.ศ. ๒๕๕๐ข้อ ๒ ในการเปิดเผยหรือให้ข้อมูลแก่สมาชิกหรือผู้ใช้บริการเพื่อประโยชน์ในการวิเคราะห์สินเชื่อและการออกบัตรเครดิตบริษัทข้อมูลเครดิตจะต้องได้รับความยินยอมจากเจ้าของข้อมูลก่อนทุกครั้งเว้นแต่เจ้าของข้อมูลได้ให้ความยินยอมไว้เป็นอย่างอื่นตามที่กำหนดไว้ในประกาศนี้ข้อ ๓ ในการให้ความยินยอมแก่บริษัทข้อมูลเครดิตในการเปิดเผยหรือให้ข้อมูลเพื่อประโยชน์ในการวิเคราะห์สินเชื่อและการออกบัตรเครดิตเจ้าของข้อมูลอาจให้ความยินยอมในการเปิดเผยหรือให้ข้อมูล เพื่อประโยชน์ดังต่อไปนี้ด้วยก็ได้(๑) การทบทวนสินเชื่อ(๒) การต่ออายุสัญญาสินเชื่อและสัญญาบัตรเครดิต(๓) การบริหารและป้องกันความเสี่ยงตามคำสั่งของธนาคารแห่งประเทศไทยการเปิดเผยหรือให้ข้อมูลเพื่อประโยชน์ตามวรรคหนึ่งจะต้องมีการระบุหรือแสดงไว้อย่างชัดเจนในการให้ความยินยอมด้วยและบริษัทข้อมูลเครดิตสามารถเปิดเผยหรือให้ข้อมูลได้โดยไม่ต้องได้รับความยินยอมจากเจ้าของข้อมูลอีกการให้ความยินยอมของเจ้าของข้อมูลที่ได้กระทำก่อนวันที่ประกาศฉบับนี้มีผลใช้บังคับหากมีการระบุหรือแสดงการให้ความยินยอมไว้ว่าการเปิดเผยหรือให้ข้อมูลแก่สมาชิกหรือผู้ใช้บริการให้เป็นไปตามกฎหมายว่าด้วยการประกอบธุรกิจข้อมูลเครดิตให้บริษัทข้อมูลเครดิตเปิดเผยหรือให้ข้อมูลแก่สมาชิกหรือผู้ใช้บริการเพื่อประโยชน์ตามวรรคหนึ่งได้โดยไม่ต้องขอความยินยอมจากเจ้าของข้อมูลอีกแต่ต้องแจ้งให้เจ้าของข้อมูลทราบถึงการเปิดเผยหรือใช้ข้อมูลด้วยข้อ ๔[๒]ในกรณีที่สมาชิกได้มอบหมายให้บริษัทในกลุ่มธุรกิจทางการเงินเดียวกันทำหน้าที่วิเคราะห์สินเชื่อแทนสมาชิกให้บริษัทข้อมูลเครดิตเปิดเผยหรือให้ข้อมูลของเจ้าของข้อมูลแก่บริษัทดังกล่าวได้โดยบริษัทที่ได้รับมอบหมายนั้นต้องมีคุณสมบัติ ดังต่อไปนี้(๑) ได้รับอนุญาตจากธนาคารแห่งประเทศไทย ให้เป็นบริษัทในกลุ่มธุรกิจทางการเงินเดียวกันกับสมาชิกโดยจัดอยู่ในประเภท Full consolidationตามประกาศธนาคารแห่งประเทศไทย ว่าด้วยหลักเกณฑ์การกำกับแบบรวมกลุ่มที่ออกตามพระราชบัญญัติธุรกิจสถาบันการเงิน พ.ศ. ๒๕๕๑(๒)ได้รับอนุญาตจากธนาคารแห่งประเทศไทยให้ทำหน้าที่วิเคราะห์สินเชื่อแทนสมาชิกตามพระราชบัญญัติธุรกิจสถาบันการเงินพ.ศ. ๒๕๕๑(๓) เป็นสมาชิกของบริษัทข้อมูลเครดิตข้อ ๕[๓]ในการเปิดเผยหรือให้ข้อมูลแก่บริษัทในกลุ่มธุรกิจทางการเงินตามข้อ๔ ให้ถือปฏิบัติ ดังต่อไปนี้(๑) เจ้าของข้อมูลต้องให้ความยินยอมในการเปิดเผยหรือให้ข้อมูลแก่บริษัทดังกล่าวโดยชัดแจ้ง(๒) การเปิดเผยหรือให้ข้อมูลตามข้อ ๓ วรรคหนึ่ง (๑)(๒) หรือ (๓) ให้นำความในข้อ ๓ วรรคหนึ่ง และวรรคสอง มาใช้บังคับโดยอนุโลม(๓)บริษัทดังกล่าวต้องใช้ข้อมูลเครดิตเพื่อประโยชน์ในการวิเคราะห์สินเชื่อและการออกบัตรเครดิตเพื่อสมาชิกตามที่ได้รับมอบหมายเท่านั้น(๔)บริษัทดังกล่าวต้องรับผิดชอบในการนำข้อมูลไปใช้และการเก็บรักษาข้อมูลเช่นเดียวกับสมาชิกผู้มอบหมายข้อ ๖ การให้ความยินยอมหนึ่งครั้งให้ใช้สำหรับการเปิดเผยหรือให้ข้อมูลเพื่อประโยชน์ในการวิเคราะห์สินเชื่อหรือการออกบัตรเครดิตหนึ่งบัญชีเท่านั้นเว้นแต่ในกรณีที่เจ้าของข้อมูลขอสินเชื่อหรือขอออกบัตรเครดิตหลายประเภทในคราวเดียวกันให้ใช้การให้ความยินยอมครั้งเดียวกันสำหรับการขอสินเชื่อหรือการขอออกบัตรเครดิตหลายประเภทนั้นได้โดยจะต้องระบุหรือแจ้งให้เจ้าของข้อมูลทราบอย่างชัดเจนด้วยว่าเป็นการให้ความยินยอมสินเชื่อประเภทใดหรือการออกบัตรเครดิตประเภทใดข้อ ๗ ในการให้ความยินยอมของเจ้าของข้อมูลห้ามไม่ให้กำหนดให้มีการเปิดเผยหรือให้ข้อมูลแก่สมาชิกหรือผู้ใช้บริการเพื่อประโยชน์อื่นนอกเหนือจากเพื่อประโยชน์ในการวิเคราะห์สินเชื่อหรือการออกบัตรเครดิตของสมาชิกหรือผู้ใช้บริการหรือเพื่อประโยชน์ตามที่กำหนดในข้อ ๓ วรรคหนึ่งข้อ ๘ ในสัญญาหรือข้อตกลงใด ๆระหว่างสมาชิกหรือผู้ใช้บริการกับเจ้าของข้อมูล ต้องไม่มีข้อกำหนดหรือข้อความใด ๆที่มีลักษณะเป็นการให้ความยินยอมของเจ้าของข้อมูลแก่สมาชิกหรือผู้ใช้บริการในกรณีดังต่อไปนี้(๑)การนำข้อมูลไปใช้เพื่อประโยชน์อื่นที่เกินกว่าขอบเขตของกฎหมายว่าด้วยการประกอบธุรกิจข้อมูลเครดิต(๒)การเปิดเผยหรือให้ข้อมูลเพื่อประโยชน์ทางธุรกิจของสมาชิกหรือผู้ใช้บริการหรือเพื่อประโยชน์ในการเสนอสินค้าและบริการของสมาชิกหรือผู้ใช้บริการหรือเพื่อประโยชน์อื่นใดที่มีลักษณะเดียวกัน(๓) การส่งข้อมูลของเจ้าของข้อมูลไปต่างประเทศแก่บริษัทในเครือบริษัทคู่ค้า หรือบุคคลอื่นใดข้อ ๙ เจ้าของข้อมูลอาจให้ความยินยอมในการเปิดเผยหรือให้ข้อมูลเป็นหนังสือหรือโดยวิธีอื่น ซึ่งได้แก่ วิธีการผ่านระบบอินเตอร์เน็ตหรือเครื่องเบิกถอนเงินอัตโนมัติ (ATM)หรือระบบตอบรับอัตโนมัติทางโทรศัพท์ (Interactive Voice Response : IVR) หรือโทรสารการให้ความยินยอมตามวิธีที่กำหนดในวรรคหนึ่งต้องเป็นไปโดยความสมัครใจของเจ้าของข้อมูลโดยจะต้องมีการแจ้งให้เจ้าของข้อมูลทราบถึงเงื่อนไขในการให้ความยินยอมด้วยวิธีดังกล่าวแต่ละวิธีอย่างชัดเจนด้วยข้อ ๑๐ ในการได้รับความยินยอมจากเจ้าของข้อมูลบริษัทข้อมูลเครดิตต้องจัดให้มีกระบวนการตรวจสอบตัวตนของเจ้าของข้อมูลเพื่อป้องกันการให้ความยินยอมโดยบุคคลอื่นที่ไม่ใช่เจ้าของข้อมูลและต้องสามารถใช้เป็นหลักฐานเพื่อพิสูจน์ข้อเท็จจริงกับเจ้าของข้อมูลได้ข้อ ๑๑ บริษัทข้อมูลเครดิตอาจมอบหมายให้สมาชิกหรือผู้ใช้บริการเป็นผู้รับการให้ความยินยอมจากเจ้าของข้อมูลแทนบริษัทข้อมูลเครดิตได้และเมื่อสมาชิกหรือผู้ใช้บริการได้รับความยินยอมจากเจ้าของข้อมูลแล้วให้จัดส่งหลักฐานการให้ความยินยอมดังกล่าวแก่บริษัทข้อมูลเครดิตบริษัทข้อมูลเครดิตอาจมอบหมายให้สมาชิกหรือผู้ใช้บริการเป็นผู้จัดเก็บหลักฐานการให้ความยินยอมของเจ้าของข้อมูลก็ได้ในการดำเนินการของสมาชิกหรือผู้ใช้บริการตามวรรคหนึ่งให้สมาชิกหรือผู้ใช้บริการแจ้งบริษัทข้อมูลเครดิตทราบการให้ความยินยอมเป็นหนังสือหรือโดยสื่ออิเล็กทรอนิกส์ หรือวิธีการอื่นใดตามที่ได้ตกลงกันข้อ ๑๒ ประกาศนี้ให้ใช้บังคับตั้งแต่วันที่๑ มีนาคม พ.ศ. ๒๕๕๖ เป็นต้นไปประกาศณ วันที่ ๒๓ มกราคม พ.ศ. ๒๕๕๖ประสารไตรรัตน์วรกุลประธานคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิต เรื่อง การเปิดเผยหรือให้ข้อมูลแก่สมาชิกหรือผู้ใช้บริการและการให้ความยินยอมของเจ้าของข้อมูล (ฉบับที่ ๒)[๔]ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปัญจพร/ผู้จัดทำ๑๒ ตุลาคม ๒๕๕๘[๑] ราชกิจจานุเบกษาเล่ม ๑๓๐/ตอนพิเศษ ๒๒ ง/หน้า ๔๔/๑๕ กุมภาพันธ์ ๒๕๕๖[๒] ข้อ ๔แก้ไขเพิ่มเติมโดยประกาศคณะกรรมการคุ้มครองข้อมูลเครดิต เรื่อง การเปิดเผยหรือให้ข้อมูลแก่สมาชิกหรือผู้ใช้บริการและการให้ความยินยอมของเจ้าของข้อมูล(ฉบับที่ ๒)[๓] ข้อ ๕แก้ไขเพิ่มเติมโดยประกาศคณะกรรมการคุ้มครองข้อมูลเครดิตเรื่อง การเปิดเผยหรือให้ข้อมูลแก่สมาชิกหรือผู้ใช้บริการและการให้ความยินยอมของเจ้าของข้อมูล (ฉบับที่ ๒)[๔] ราชกิจจานุเบกษาเล่ม ๑๓๒/ตอนพิเศษ ๒๒๐ ง/หน้า ๒/๑๖ กันยายน ๒๕๕๘